SCI ดีดแรง 13% หลังคว้างาน “กฟผ.” ดันแบ็กล็อกทะลุ 1 พันล้าน
SCI เด้งกลับ 13% รับข่าวคว้างานเสาส่งไฟฟ้าแรงสูงของ “กฟผ.” มูลค่า 800 ลบ. ดันแบ็กล็อกทะลุ 1 พันล้าน จับตาปี 66 โตเด่น
SCI เด้งกลับ 13% รับข่าวคว้างานเสาส่งไฟฟ้าแรงสูงของ “กฟผ.” มูลค่า 800 ลบ. ดันแบ็กล็อกทะลุ 1 พันล้าน จับตาปี 66 โตเด่น
19 ธ.ค. 2565

ผู้สื่อข่าวรายงานว่า วันนี้ (19 ธ.ค.65) ราคาหุ้น บริษัท เอสซีไอ อีเลคตริค จำกัด (มหาชน) หรือ SCI ณ เวลา 15:30 น. อยู่ที่ระดับ 1.42 บาท บวก 0.16 บาท หรือ 12.70% สูงสุดที่ระดับ 1.57 บาท ต่ำสุดที่ระดับ 1.25 บาท ด้วยมูลค่าการซื้อขาย 13.48 ล้านบาท

นายเกรียงไกร เพียรวิทยาสกุล ประธานเจ้าหน้าที่บริหาร SCI เปิดเผยว่า บริษัทฯ ได้รับงานเสาส่งไฟฟ้าแรงสูงของการไฟฟ้าฝ่ายผลิตแห่งประเทศไทย (กฟผ.) มูลค่า 800 ล้านบาท ทำให้ปัจจุบันมีงานในมือรอรับรู้รายได้ (Backlog) มูลค่า 1,100 ล้านบาท
นอกจากนี้ ยังมีงานเสาส่งไฟฟ้าแรงสูงอีกหนึ่งงานที่กำลังรอประกาศผล ซึ่งทำให้มั่นใจภาพรวมผลการดำเนินงานในปี 2565 เติบโตต่อเนื่อง ส่วนในปี 2566 เตรียมแผนเข้าร่วมประมูลงานของการไฟฟ้าอีกหลายโครงการ และบริษัทฯ ได้เข้าร่วมเสนอขายไฟฟ้าจากพลังงานหมุนเวียนกับทางกกพ. เป็นพลังงานลมกำลังการผลิตรวมทั้งสิ้น 100 เมกะวัตต์ ซึ่งคาดว่าจะสามารถชนะการประมูลในครั้งนี้
ส่วนของโรงไฟฟ้าชุมชนที่ทางบริษัทฯ ได้ชนะการประมูลมาแล้วทั้งหมด 4 โครงการนั้น พร้อมเดินหน้าก่อสร้างในช่วงปีหน้า